Os primers blogs yeran simplament components actualizaus de puestos web comuns. Manimenos, a evolución d'as ferramientas que facilitaban a producción y mantenimiento d'articlos web publicaus y ordenaus de forma cronolochica, fació que o proceso de publicación podese endrezar-se enta muitas mas personas, y no necesariament a aquells que tenesen conoixencias tecnicos. En zagueras, isto ha levau a que en l'actualidat existan diversos procedimientos ta publicar blogs. Por eixemplo, l'uso de bell tipo de software basau en navegador, ye hue en día un aspecto común d'o blogging.